Stofnfundur félagsins Hinsegin Austurlands var haldinn þann 28. desember 2019 en tilgangur félagsins er , samkvæmt samþykktum þess , að vera stuðnings - og fræðslusamtök fyrir hinsegin fólk á Austurlandi , þar á meðal samkynhneigða , tvíkynhneigða , transfólk , intersex og annarra sem skilgreina sig hinsegin , auk aðstandenda þeirra og velunnara . Íþrótta - og tómstundanefnd lagði til í ár að sveitarfélagið stæði árlega fyrir kjöri og útnefningu íþróttafólks Fljótsdalshéraðs . Tilgangurinn er að vekja athygli á því góða íþrótta - og heilsueflingarstarfi sem unnið er á Fljótsdalshéraði . Hlutgengi í kjörinu hefur allt það íþróttafólk , 14 ára og eldra , sem er í íþróttafélögum á Héraði . Íþrótta - og tómstundanefnd valdi sex manns úr þeim tilnefningum sem bárust frá félögum og deildum og kosið var milli þeirra í rafrænni íbúakosningu . Íþróttafólkinu verður veitt viðurkenning á fyrsta bæjarstjórnarfundi nýs árs , þann 15. janúar 2020 . Stefnt er að snjóhreinsun á Þorláksmessu á öllum aðalleiðum í þéttbýli og dreifbýli , ef veður leyfir . Jafnframt er stefnt að snjóhreinsun 27. og 28. desember í þéttbýli og dreifbýli ef þörf verður á og veðuraðstæður leyfa . Um aðra daga um jólin verður þjónusta í samráði við Vegagerðina og með tilliti til veðurfars . Líkt og undanfarin ár taka jólasveinarnir að sér að heimsækja börn á aðfangadagsmorgun . Hægt verður að hitta umboðsmennina á Fljótsdalshéraði laugardaginn 21. desember í Hettunni á Vilhjálmsvelli milli klukkan 16 og 19 og skilja eftir pakka handa þægum börnum . Miðvikudaginn 18. desember verður tekið í notkun nýtt kerfi sem heldur utan um umsóknir um byggingarleyfi á Fljótsdalshéraði , OneLand Roboot kerfið frá OneSystems . Þennan sama dag verður haldinn kynningar - og fræðslufundur fyrir byggingarstjóra , hönnuði og iðnmeistara á Hótel Héraði klukkan 16:30 .